Tatoeba sentences — language code: ber
Ɣef tama n usammer iweɛɛan ilel tbedd din yiwet n tzeqqa n yihanayen.
Tameddit, Yidir d Sliman mi d-ffɣen ad issinen adgen n uɣerbaz, ɛeddan-d ɣef ubeṭṭaḥṭaḥ-nni ameqqran.
Ufan-d kra n yinelmaden bedden din ttmeslayen s teqbaylit.
Rnan kan cwiṭ, tusa-d ɣur-sen yiwet n terbaɛt n yilmeẓyen, yiwen deg-sen irfed-d ddabax n uḍar deg yifassen-is.
Iɛeggalen-is necden-d wid i d-ufan din ad uraren yid-sen yiwet n temlilit n ddabax n uḍar.
Nnan-asen-d s taɛrabt taɣerfant i ttmeslayen deg usammer n tmurt, Tbessa neɣ Ssuqhras, a Leqbayel ma tebɣam ad turaren mgal tarbaɛt-nneɣ yiwet n temlilit n ddabax n uḍar.
Rran-asen s ih.
Yidir deg tiddi ur meqqer ara, nezmer ad d-nini wezzil, yettban-d ulac ɣur-s aṭas n tezmert.
Tenna-as-d terbaɛt-nni n Lebayel, kečč ur tetturareḍ ara, amzun teḥqer-it.
Iɛerbawalen deg tẓa yid-sen, ma d Leqbayel deg ṭam mebla Yidir.
Akka, terra-ten tmara ad sekkin yidir deg taggayt-nsen ad yurar yid-sen.
Akken i d-teḍra.
Timlilit tekfa s ugmuḍ n mraw d yiwen ɣer sin (11 ɣer 2) i lfayda n Leqbayel.
Iswiyen-nni i ḥdac ma mačči d yidir i ten-yeswan d netta i yefkan ddabax i sliman iger sin ɣer kraḍ n yiswiyen.
Seg wass-nni, tarbaɛt-nni n Leqbayel tbeddel rray ɣef yidir, ulac timlilit ideg ur yettekki ara deg-s imi stɛerfen akken ma llan d netta i d alɣuɣ.
Tizrawin d tid yewɛren nezzeh acku ma yella tɣefleḍ kan cwiṭ ad tt-id-tawiḍ berra.
Ikayaden ttilin-d taggara n yal amesḍis.
Ma ur ten-id-tuwiḍ ara akken ma llan ad tuɣaleḍ s axxam-nwen.
Azgen n yinelmaden i d-yeṭṭixiren deg umesḍis amezwaru.
Mi ara ttqessiren gar-asen, win i cukken ur d-yettawi ara ikayaden-is yeqqar ur ḥsiɣ ara ad iyi-tezgel tmacint n furar.
Sliman d Yidir terra-ten tmara ad ẓẓewren deg tezrawin-nsen ma bɣan ad refden tiwaculin-nsen, ad tent-id-suffɣen seg lḥif ideg llant.
Ɣef waya cwiṭ n ustehzi ur tesɛin, zgan ttemɛawanen gar-asen.
Yidir yeḍfer tamuzzegt n tekrura ma d Sliman d tamikanit.
Sliman yettwawwet ɣef tusnakt, anda tella temsizzelt fell-asent ad yaweḍ ama deg usudu anda yeqqar ama anda-nniḍen.
Xeṭṭa xeṭṭa i as-yettensar warraz amezwaru.
Ma d Yidir seg zik tjeggeḥ-it tmedyezt.
Tal tikkelt ara ifakk tira n yiwen n usefru, ma deg texxamt i yella ad as-yini i Sliman : « Sel-d kan i uneggaru-agi inu".
Yegdel ukeččum !
Wissen ma tessneḍ Dda Crif n At Ḥemmu ?
Anwa deg leɛnaya-k ur nessin ara argaz am winna ?
Tanemmirt a Dda Crif, lehdur-ik ẓidit am tamemt.
Kra kkan yimuras imeqqrenen n unebdu, imeddukal-nneɣ iwimi teqɛed twenza ur tcennef ara am tayla-nneɣ, sɛeddan-ten deg Tici neɣ deg Uwqas.
Nekkni mi ara nuɣal s aɣerbaz, ussan imezwura uqbel ad d-yeɣli yixeddim s waṭas fell-aneɣ, ad nfares tagnit, ad neccucef alma ufan-aɣ-d imi deg Bumerdas taftist a-tt-ah ɣef yiri-nneɣ kan.
Ih a Yidir, ad nezwi leɛtab n uɛebbi n uẓru kra yekka unebdu.
Ula d tanezzayt uqbel ad nsew lqahwa, ad d-nekk s teftist.
Nettaf aman n yilel rsen, ad as-tiniḍ d tamda n zzit.
Meḥsub ulac akk medden imir-nni, ala yiwet n tselmadt tarusit iwimi ssawalen Kuprina, deg leɛmer tɛedda sa tmerwin n yiseggasen, i nettaf din.
Am nekkni, tḥemmel ula d nettat ad teccucef tanezzayt uqbel ad truḥ ad tesɣer.
Aseggas aɣurbiz yebda.
D wa i d wis ukkuẓ, d wa i d aneggaru.